TACLOBAN CITY- Gin duduso han mga magbarala-ud han Sanguniang Panlungsod han Tacloban an pag deklara nga Special Non Working Holiday an kada Nobyembre 8 han Tuig kumo paghinumdom han pag igo han Supertyphoon Yolanda.
Pinaagi hin pag apruba han resolusyon han mga myembro han konseho in ginsasagda han mga ini an pag apruba han kongreso ngan senado nga mai deklara nga Special Non working Holiday ha syudad han Tacloban.
Sumala kan Konsehal Neil Glova nga main author han resolution in pinaagi daw hini in magkakamay ada higayon an mga survivor ha Tacloban nga hinumduman pinaagi hin pag ampo ha mga namatay nga biktima han pinaka makusog nga bagyo nga umigo ha kasaysayan han kalibutan.
An kada pagdumdom daw han adlaw han pag igo han bagyo in magigin higayon daw gihapon hin pagpasalamat han mga Taclobanon ha mga bulig nga gin paabot han magkadirudilain nga mga International ngan lokal organization.
war_Latn war_Latn war_Latn war_Latn